Не сакрэт, што толькі тое навучанне з’яўляецца добрым, якое забягае наперад развіцця. Гэта значыць навучанне павінна арыентавацца не на ўчарашні, а на заўтрашні дзень развіцця дзіцяці. Каб кожны навучэнец, завяршаючы навучанне ў школе, разумеў, дзе выпускнік школы з такімі здольнасцямі, узроўнем ведаў, інтарэсамі, дамаганнямі, характарам, іншымі асобаснымі якасцямі зможа заняць адэкватную сацыяльную нішу, каб быць прынятым, паважаным, любімым, каб змагчы крэатыўна аднесціся да дзейнасці, стварыць сям’ю, быць законапаслухмяным, весці здаровы лад жыцця, быць дастойным грамадзянінам сваёй краіны.